Na podlagi 108. člena Zakona o cestah (Uradni list RS, št. 132/22, 140/22 – ZSDH-1A in 29/23), 21., 29. in 65. člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF in 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A in 80/20 – ZIUOOPE) ter 16. člena Statuta Občine Radlje ob Dravi (Medobčinski uradni vestnik, št. 28/16, 35/17 in 11/19), je Občinski svet občine Radlje ob Dravi na \_\_\_. redni seji, dne \_\_\_\_\_\_\_\_\_\_\_\_\_\_\_\_, sprejel

**ODLOK**

**o občinskih cestah v občini Radlje ob Dravi**

**I. SPLOŠNE DOLOČBE**

1. **člen**

**(vsebina odloka)**

Ta odlok določa:

* občinske ceste na območju Občine Radlje ob Dravi (v nadaljevanju: »občina«) in postopek kategorizacije občinskih cest;
* upravljanje in graditev ter vzdrževanje in varstvo občinskih cest in prometa na njih;
* način izvajanja vzdrževanja občinskih cest kot obvezne gospodarske javne službe oziroma ureditev lokalnih gospodarskih javnih služb »vzdrževanja občinskih cest«;
* postopke in pogoje za poseganje v občinske ceste in zagotavljanje njihovega varstva;
* inšpekcijsko nadzorstvo nad občinskimi cestami ter sankcioniranje kršitev tega odloka;
* druga vprašanja v zvezi z upravljanjem občinskih cest.

1. **člen**

**(pomen izrazov)**

Posamezni izrazi, uporabljeni v tem odloku imajo enak pomen, kot je določen z veljavno področno zakonodajo.

**II. KATEGORIZACIJA OBČINSKIH CEST**

1. **člen**

**(občinske ceste)**

(1) Občinska cesta je javna cesta, ki jo občina, v skladu z merili za kategorizacijo javnih cest, razglasi za javno cesto določene kategorije in jo lahko vsak prosto uporablja na način in pod pogoji, določenimi z zakonom in drugimi predpisi.

(2) Občinske ceste so javno dobro in so izven pravnega prometa. Na njih ni mogoče pridobiti lastninske pravice s priposestvovanjem ali drugih stvarnih pravic.

(3) Občinske ceste, ki še niso geodetsko in/ali zemljiškoknjižno urejene, se urejajo na pobudo lastnikov nepremičnin in na podlagi letnega plana upravljavca občinskih cest.

1. **člen**

**[(kategorije občinskih cest in nekategorizirane ceste)](https://www.uradni-list.si/glasilo-uradni-list-rs/vsebina/2020-01-1899/odlok-o-obcinskih-cestah-v-mestni-obcini-slovenj-gradec/" \l "(kategorije%C2%A0ob%C4%8Dinskih%C2%A0cest%C2%A0in%C2%A0nekategorizirane%C2%A0ceste))**

(1) Občinske ceste se kategorizirajo na lokalne ceste (LC), javne poti (JP) in občinske kolesarske poti.

(2) Lokalna cesta (LC) je občinska javna cesta, ki povezuje naselja v občini z naselji v sosednjih občinah ali naselja in dele naselij v občini med seboj in je pomembna za navezovanje prometa na javne ceste enake ali višje kategorije.

(3) Zbirne mestne ceste ali zbirne krajevne ceste (LZ) so namenjene zbiranju in navezovanju prometnih tokov iz posameznih območij ali četrti mest in delov naselij na ceste višje kategorije.

(4) Mestne ceste ali krajevne ceste (LK), ki so kot nadaljevanje cest višje kategorije namenjene dostopu do zaključenih prostorskih enot (stanovanjske soseske blokovne in individualne gradnje, industrijske cone, nakupovalni in rekreacijski centri ipd.) v posameznih območjih ali četrti mest in delih naselij.

(5) Javna pot (JP) je občinska javna cesta, ki ne izpolnjuje meril za kategorizacijo kot lokalna cesta in je namenjena navezovanju prometa na javne ceste enake ali višje kategorije.

(6) Občinska kolesarska pot je s predpisano prometno signalizacijo in prometno opremo označena cesta, ki je namenjena prometu koles in drugih uporabnikov, pod pogoji, določenimi s pravili cestnega prometa in predpisi, ki urejajo ceste.

(7) Nekategorizirana cesta, ki se uporablja za javni promet, je vsaka prometna površina, na kateri se opravlja promet na način in pod pogoji, kot jih v skladu z veljavno področno zakonodajo določi lastnik ali od njega pooblaščeni upravljavec.

(8) Gozdna cesta je grajena gozdna prometnica, ki je namenjena predvsem gospodarjenju z gozdom, je nekategorizirana v skladu s predpisi, ki urejajo javne ceste, omogoča racionalen prevoz gozdnih lesnih sortimentov in je vodena v evidencah gozdnih cest.

1. **člen**

**(postopek kategorizacije občinskih cest)**

(1) Občinske ceste kategorizira Občinski cest Občine Radlje ob Dravi (v nadaljevanju: občinski svet) po postopku, določenem v predpisu, ki določa merila za kategorizacijo.

(3) Rekonstruirani del občinske ceste, s katerim se nadomesti del te ceste, prevzame isto kategorijo kot občinska cesta.

(4) Spremembe kategorizacije občinskih cest in nadomeščenih delov občinskih cest, ki se ohranjajo kot prometne površine, se določijo po postopku iz prvega odstavka tega člena tega odloka.

(5) Spremembe kategorizacije občinskih cest lahko predlaga upravljavec ceste, občinski svet ali župan občine. Predlogi morajo biti utemeljeni v skladu z merili za kategorizacijo javnih cest.

(6) O predlogu za prenos občinske ceste med državne ceste ali državne ceste med občinske ceste odloči občinski svet.

(7) Občinska cesta, določena s sklepom Vlade Republike Slovenije o prenosu državne ceste med občinske ceste, ima kategorijo, določeno v tem sklepu.

(8) Spremembe kategorizacije občinskih cest se opravijo po potrebi in se upoštevajo v planu razvoja in vzdrževanja občinskih cest za naslednje leto.

(9) V primeru novogradnje ceste se kategorija ceste določi na podlagi njene prometne funkcije pred začetkom občinskega prostorskega načrtovanja za to cesto, kategorizira pa pred predajo ceste v promet.

1. **člen**

**(opustitev občinske ceste)**

(1) Občinska cesta ali njen del se lahko opusti, če se zgradi nova cesta ali del ceste, ki nadomesti prejšnjo oziroma njena uporaba ni več v javnem interesu.

(2) Opuščena občinska cesta ali njen del se uporabi za parkirišča, počivališča in druge potrebe udeležencev v prometu ali pa se agrotehnično obdela skladno s svojim okoljem.

(3) Ne glede na določbo prejšnjega odstavka se lahko občinska cesta ali njen del, ki se opusti kot javna cesta, prenese med nekategorizirane ceste, če je tak prenos usklajen z bodočim upravljavcem te ceste. Prenos se izvede skladno z določili zakona, ki ureja razpolaganje s stvarnim premoženjem lokalnih skupnosti.

(4) O opustitvi in ureditvi opuščene občinske ceste ali njenega dela ter o njenem prenosu med nekategorizirane ceste odloča občinski svet.

1. **člen**

**(prenos nekategoriziranih cest med občinske ceste)**

(1) Za nekategorizirano cesto, po kateri poteka javni promet, lahko lastnik ali od njega pooblaščeni upravljavec te ceste predlaga občini njen prenos med občinske ceste.

(2) Nekategorizirana cesta se lahko prenese med občinske ceste, če je cesta zgrajena na novo za potrebe nove stanovanjske pozidave (novo naselje) oz. če je bila v uporabi za javni promet, če se njen prenos opravi brezplačno, če je minimalne dolžine 100 metrov ali je povezovalna, če so ob predlagani cesti vsaj dve stalno naseljeni stanovanji ali stavbi in če je geodetsko odmerjena ter vpisana v zemljiško knjigo.

(3) Določba prejšnjega odstavka ne velja za prenos gozdnih cest med občinske ceste, ki ga določajo predpisi o gozdovih.

**III. GRADNJA OBČINSKIH CEST**

1. **člen**

**(gradnja občinskih cest)**

Občinske ceste se načrtujejo, projektirajo, gradijo in vzdržujejo na način in pod pogoji, kot jih določajo predpisi, ki urejajo ceste, predpisi, ki urejajo varstvo okolja, prostorsko načrtovanje in gradnjo objektov, ter tiste tehnične smernice, katerih uporaba je obvezna.

1. **člen**

**(financiranje in sofinanciranje gradnje občinske ceste)**

(1) Sredstva za gradnjo in vzdrževanje prometnih površin, objektov in naprav v okviru cestnega zemljišča občinske ceste se zagotovijo v proračunu občine.

(2) Vzdrževalec občinskih cest predlaga upravljavcu cest za tekoče oziroma prihodnje leto plan vzdrževanja občinskih cest.

(3) Gradnjo posameznih delov občinskih cest lahko financira ali sofinancira tudi drug subjekt, če je gradnja teh delov cest pogojena z njegovimi načrtovanimi prostorskimi ureditvami.

(3) Če je gradnja cestnega priključka na občinsko cesto pogojena tudi z izvedbo vzdrževalnih del ali vzdrževalnih del v javno korist občinske ceste, stroške teh del krije investitor cestnega priključka.

(4) Če narava dejavnosti gospodarskega subjekta zahteva gradnjo ceste z boljšimi elementi in v večjem obsegu, kot to zahtevata povprečen obseg in struktura prometa, gospodarski subjekt financira ta dela v obsegu stroškov dodatno potrebnih del na občinski cesti.

(5) Financiranje oziroma sofinanciranje del iz drugega, tretjega in četrtega odstavka tega člena ter druge medsebojne obveznosti se uredijo s posebno pogodbo, ki jo skleneta občina in investitor del.

1. **člen**

**(potek občinskih kolesarskih povezav)**

(1) Občinska kolesarska povezava lahko poteka v okviru javnih cest, nekategoriziranih cest, ki se uporabljajo za javni cestni promet, nekategoriziranih cest ali v okviru objektov vodne, železniške in energetske infrastrukture.

(2) Če poteka občinska kolesarska povezava zunaj zemljišč javnega dobra, se pravice in obveznosti izvršujejo v obsegu, kot je potrebno za varno odvijanje kolesarskega prometa. Pravice in obveznosti se uredijo s posebno pogodbo med upravljavcem kolesarske povezave in lastnikom zemljišča, preko katerega povezava poteka.

1. **člen**

**(financiranje občinskih kolesarskih povezav)**

(1) Financiranje vzpostavitve občinske kolesarske povezave v delu, ki ne poteka po občinski cesti, se uredi s posebno pogodbo, ki jo skleneta občina in lastnik ceste oziroma druge prometne površine.

(2) Financiranje iz prejšnjega odstavka obsega označitev občinske kolesarske povezave s predpisano prometno signalizacijo ter izvedbo nujnih varnostnih ukrepov in obrabne konstrukcije ceste oziroma prometne površine.

(3) Stroški izvedbe nujnih varnostnih ukrepov in obrabne konstrukcije ceste oziroma druge prometne površine se poračunajo v okviru pogodbe o pravici uporabe teh površin.

1. **člen**

**(obveznost investitorja zaradi prestavitve občinske ceste)**

Če je treba obstoječo občinsko cesto prestaviti zaradi gradnje drugega objekta ali naprave, se prestavljeni del ceste zgradi z elementi, ki ustrezajo namenu ceste in drugim zahtevam tega zakona. Stroške prestavitve občinske ceste krije investitor objekta ali naprave.

1. **člen**

**(obveznost usklajenega projektiranja in gradnje gospodarske javne infrastrukture)**

(1) Če se hkrati z gradnjo občinske ceste na cestnem zemljišču predvideva tudi gradnja druge gospodarske javne infrastrukture, ki ne služi cesti ali njeni uporabi, projektna dokumentacija vsebuje tudi rešitve te gospodarske javne infrastrukture.

(2) Usklajenost projektiranja in gradnje objektov gospodarske javne infrastrukture iz prejšnjega odstavka je v pristojnosti upravljavca občinske ceste.

(3) Stroške projektiranja in gradnje objektov posamezne gospodarske javne infrastrukture iz prvega odstavka tega člena krije njen upravljavec.

1. **člen**

**(obveznost obveščanja o posegih v občinsko cesto)**

Upravljavec gospodarske javne infrastrukture mora v roku 90 dni pred izvedbo posegov v občinsko cesto ali ob njej, kadar nameravajo graditi ali rekonstruirati svoje objekte in naprave v občinski cesti, obvestiti upravljavca občinske ceste.

1. **člen**

**(dovoljenje za začasno uporabo občinske ceste)**

(1) Za novo ali rekonstruirano občinsko cesto, za katero je bilo izdano gradbeno dovoljenje, lahko župan izda dovoljenje za začasno uporabo že pred dokončanjem vseh del zunaj vozišča ceste, predvidenih z izdanim gradbenim dovoljenjem, če vozišče izpolnjuje pogoje za varno odvijanje prometa.

(2) Pregled občinske ceste iz prejšnjega odstavka se opravi v skladu z veljavnim zakonom o cestah. Zapisnik o pregledu ceste je priloga vloge za izdajo dovoljenja iz prejšnjega odstavka.

(3) V postopku izdaje dovoljenja za začasno uporabo je stranka le upravljavec občinske ceste.

(4) Dovoljenje za začasno uporabo velja do pridobitve uporabnega dovoljenja, ki ga izda pristojni upravni organ, vendar največ pet let.

(5) Pridobitev dovoljenja za začasno uporabo občinske ceste je obvezna, ko je čas od končanja del na vozišču ceste do dokončanja preostalih del po gradbenem dovoljenju daljši od 60 dni.

(6) Če se za začasno cesto uporabi dokončana posamezna faza nove ali rekonstruirane ceste ter če je novogradnja ali rekonstrukcija končana in še ni izdano dovoljenje iz prvega odstavka tega člena, lahko upravljavec ceste konča zaporo ceste in pod posebnimi pogoji dovoli začasno uporabo ceste, če je nadzornik del predhodno podal pisno izjavo, da so dela opravljena v skladu s projektno dokumentacijo in so izpolnjene predpisane bistvene zahteve v skladu z zakonom, ki ureja graditev objektov.

**IV. UPRAVLJANJE OBČINSKIH CEST**

1. **člen**

**(upravljavec občinskih cest)**

Upravljavec občinskih cest ter občinskih kolesarskih povezav je pristojni organ Občine Radlje ob Dravi.

1. **člen**

**(naloge in pristojnosti upravljavcev cest)**

Upravljavec občinskih cest opravlja strokovno-tehnične, razvojne, organizacijske in upravne naloge za gradnjo, vzdrževanje in varstvo občinskih cest in kolesarskih poti. Te naloge obsegajo:

* izdelavo strokovnih podlag za načrte vzdrževanja in razvoja občinskih cest in izdelavo osnutkov teh načrtov;
* naloge rednega vzdrževanja občinskih cest;
* naloge nadzora nad stanjem občinskih cest;
* naloge nadzora nad prometno ureditvijo na občinskih cestah;
* naloge upravljanja, vodenja in nadzora prometa;
* izvajanje postopkov podeljevanja koncesij in izbire koncesionarja za redno vzdrževanje občinskih cest;
* izvajanje postopkov javnega naročanja za izvajanje del
* rednega vzdrževanja občinskih cest, ki niso predmet koncesije, ter za izvajanje vzdrževalnih del, vzdrževalnih del v javno korist, rekonstrukcij in gradenj novih občinskih cest;
* naloge v zvezi z investicijami v občinske ceste;
* vodenje evidenc o občinskih cestah in zbirne evidence o javnih cestah;
* pridobivanje podatkov o prometnih obremenitvah na občinskih cestah in o prekoračitvah dimenzij (višina, širina in dolžina) in mas vozil;
* naloge v zvezi z organizacijo obveščanja javnosti o stanju občinskih cest in prometa na njih;
* pripravo strokovnih izhodišč za smernice in mnenja k občinskim prostorskim aktom;
* izdajo smernic in mnenj k občinskim prostorskim aktom;
* izdajo soglasij v skladu s tem odlokom in veljavnim zakonom o cestah oziroma mnenj ali projektnih pogojev v skladu z zakonom, ki ureja graditev objektov;
* naloge v zvezi s pripravo strokovnih podlag za tehnične predpise, ki urejajo projektiranje, gradnjo in vzdrževanje javnih cest;
* druge naloge, določene z zakonom ali drugim predpisom.

**V. VZDRŽEVANJE OBČINSKIH CEST**

1. **člen**

**(redno vzdrževanje občinskih cest)**

Redno vzdrževanje občinskih cest je obvezna gospodarska javna služba, ki obsega redno vzdrževanje kategoriziranih in nekategoriziranih občinskih cest, ki se uporabljajo za javni promet, površin za pešce in kolesarje ter skladno z določili veljavnega zakona o cestah vzdrževanje prometnih površin ter objektov in naprav ob državni cesti v naselju ter ga izvaja javno podjetje.

1. **člen**

**(plan razvoja in vzdrževanja občinskih cest)**

(1) Plan razvoja in vzdrževanja občinskih cest, s katerim se določijo prednostne naloge razvoja in vzdrževanja občinskih cest, viri sredstev za njihovo uresničevanje ter letna dinamika njihovega uresničevanja, pripravi pristojni organ Občine Radlje ob Dravi.

(2) Letni plan razvoja in vzdrževanja občinskih cest, s katerim se določi uresničevanje plana iz prvega odstavka tega člena v posameznem koledarskem letu, pripravi pristojni organ Občine Radlje ob Dravi in služi kot podlaga proračuna za tekoče leto.

(3) V letnem planu razvoja in vzdrževanja občinskih cest se del sredstev rezervira za financiranje izvedbe ukrepov na občinskih cestah, ki jih je potrebno opraviti zaradi naravnih in drugih nesreč ali izrednih dogodkov na občinskih cestah (odpravljanje posledic elementarnih in drugih nezgod, zmrzlinskih poškodb po hitrih odjugah, odstranjevanje nepredvidenih ovir na občinskih cestah ipd.) in izvedbe tistih ukrepov, ki jih je odredil pristojni inšpektor, niso pa sestavni del rednega vzdrževanja in obnavljanja občinskih cest po tem planu.

1. **člen**

**(redno vzdrževanje križišč občinske ceste)**

(1) V območju križišča občinske ceste z drugo cesto upravljavec občinske ceste vzdržuje vozišče ter prometno signalizacijo in prometno opremo občinske ceste.

(2) Prometna signalizacija za označevanje prepovedi ustavljanja in parkiranja - prehod za vozila, intervencijska pot ter prometna ogledala pri individualnih cestnih priključkih ali priključkih nekategoriziranih cest se vzdržuje na stroške predlagatelja iz 31. člena tega odloka.

1. **člen**

**(vzdrževanje premostitvenih objektov na občinskih cestah)**

(1) Vzdrževanje premostitvenega objekta nad ali pod občinsko cesto je v pristojnosti upravljavca ceste višje kategorije.

(2) Upravljavec ceste, ki poteka preko premostitvenega objekta ali pod njim, vzdržuje vozišče, površine za pešce in kolesarje, naprave za odvodnjavanje, ograje ter drugo opremo in naprave, ki služijo tej cesti.

(3) Če upravljavec ceste iz prejšnjega odstavka v okviru izvajanja vzdrževalnih del na premostitvenem objektu ne izvede nujnih ukrepov, ki so v javnem interesu in jih ni mogoče odlagati, jih izvede na njegov račun upravljavec občinske ceste.

(4) Vzdrževanje premostitvenih objektov pri križanju ceste z železniško progo se izvaja v skladu z zakonom, ki ureja varnost železniškega prometa.

(5) Pri vzdrževanju premostitvenih objektov vodotokov je vzdrževanje objektov in naprav, potrebnih za varstvo pred škodljivim delovanjem voda na vplivnem odseku vodotoka, v pristojnosti upravljavca ceste, kot je določeno v veljavnem zakonu o cestah.

1. **člen**

**(vzdrževanje cest ob preusmeritvah prometa)**

(1) Upravljavec občinske ceste lahko zaradi zapore občinske ceste začasno preusmeri promet na druge ceste, ki se uporabljajo za javni cestni promet.

(2) Če je treba med preusmeritvijo prometa z občinske ceste na cesto iz prejšnjega odstavka povečati obseg vzdrževanja te ceste ali pa jo je treba pred tem usposobiti za prevzem dodatnega prometa, ima lastnik te ceste pravico do povrnitve teh stroškov.

(3) Pred preusmeritvijo prometa na cesto in prvega odstavka tega člena se ob prisotnosti lastnika ali upravljavca te ceste izvede monitoring obstoječega stanja, po končani preusmeritvi pa na stroške upravljavca občinske ceste izvede sanacija ceste v stanje, ugotovljeno pred monitoringom.

1. **člen**

**(redno vzdrževanje občinskih kolesarskih povezav)**

(1) Občinske kolesarske povezave redno vzdržuje upravljavec občinskih cest.

(2) Ne glede na prejšnji odstavek, lahko redno vzdrževanje občinskih kolesarskih povezav v celoti ali v dogovorjenem obsegu, občina prenese na upravljavca državnih cest.

(3) Razmerja iz prejšnjega odstavka se uredijo s posebno pogodbo med občino in pristojnim ministrstvom ali med občino in upravljavcem državnih cest.

(4) Redno vzdrževanje občinske kolesarske povezave, ki poteka po delu nekategorizirane ceste, nekategorizirane ceste, ki se uporablja za javni cestni promet, ali je sestavni del druge gospodarske javne infrastrukture, se uredi s posebno pogodbo med občino in lastnikom ali od njega pooblaščenim upravljavcem te ceste oziroma druge gospodarske javne infrastrukture.

1. **člen**

**(zimska služba)**

(1) Zimska služba obsega sklop dejavnosti in opravil, ki so potrebna za omogočanje prevoznosti cest in drugih javnih površin in varnega prometa v med 15. novembrom in 15. marcem oziroma v zimskih razmerah.

(2) Zimske razmere nastopijo takrat, ko je zaradi snega, poledice ali drugih zimskih pojavov lahko ogroženo normalno odvijanje prometa.

1. **člen**

**(izvajanje zimske službe v izrednih razmerah)**

(1) V času izrednih snežnih padavin ali velikih odjug lahko župan, poleg izvajalca rednega vzdrževanja cest, aktivira Občinski štab za civilno zaščito ter enote, službe in druge operativne sestave sistema za zaščito, reševanje in pomoč v občini.

(2) V primeru iz prvega odstavka tega člena prevzame Občinski štab za civilno zaščito nadzor nad izvajanjem ukrepov zimske službe.

**VI. VARSTVO OBČINSKIH CEST IN PROMETA NA NJIH**

1. **člen**

**[(prepovedi ogrožanja občinske ceste in prometa na njej)](https://www.uradni-list.si/glasilo-uradni-list-rs/vsebina/2020-01-1899/odlok-o-obcinskih-cestah-v-mestni-obcini-slovenj-gradec/" \l "(prepovedi%C2%A0ogro%C5%BEanja%C2%A0ob%C4%8Dinske%C2%A0ceste%C2%A0in%C2%A0prometa%C2%A0na%C2%A0njej))**

(1)Prepovedano je izvajati ali opustiti kakršnakoli dela na občinski cesti, na zemljiščih ali objektih ob občinski cesti, ki bi lahko škodovala cesti ali ogrožala, ovirala ali zmanjšala varnost prometa na njej.

(2) Prepovedano je:

1. na in v cestno telo občinske ceste odvajati meteorno vodo, odplake in druge tekočine;

2. po brežinah ceste spuščati kamenje, les in drug material ali predmete;

3. na cestnem svetu občinske ceste:

– puščati živali brez nadzorstva, napajati živali v obcestnih jarkih, pasti živino ali graditi napajališča za živali;

– nameščati in uporabljati luči ali druge svetlobne naprave, ki bi lahko zmanjšale varnost prometa;

– postavljati ograje, stebričke, zasaditi živo mejo, drevje, trto ali druge visoke nasade ali poljščine, nameščati ali odlagati les, opeko, zemljo, drug material ali predmete;

– nasipati zemljišča ali nameščati kakršnekoli predmete, ki bi lahko ovirali ali onemogočali nemoteno in varno odvijanje cestnega prometa;

– postavljati nagrobne plošče in druga spominska znamenja;

– namerno zažigati travo, les ali druge odpadne snovi;

– odvajati odplake in druge tekočine;

– ovirati odtekanje vode;

4. orati na razdalji manj kot 4 metre od roba cestnega sveta v pravokotni smeri na cesto ali na razdalji manj kot 1 meter od roba cestnega sveta vzporedno s cesto;

5. na cestišču javne ceste:

– razsipati sipek material, razen posipnih materialov v času izvajanja zimske službe, nanašati blato ali ga kako drugače onesnaževati;

– puščati sneg ali led, ki pade ali zdrsne nanj;

– odlagati sneg, razen odlaganja snega zaradi izvajanja zimske službe;

– onesnažiti cestišče z olji in mazili ali drugimi snovmi;

– vlačiti hlode, veje, skale in podobne predmete kot tudi pluge, brane in drugo kmetijsko orodje ter druge dele tovora.

(3) Preden se vključi v promet na občinski cesti s kolovozne poti, nekategorizirane ceste, individualnega priključka, območja izvajanja del ali druge zemljiške površine, mora voznik odstraniti z vozila zemljo ali blato, ki bi lahko onesnažilo vozišče.

(4) Prepovedano je poškodovati, odstraniti, prestaviti, zakriti ali kakorkoli spremeniti prometno signalizacijo, prometno opremo ter cestne naprave in druge ureditve, ki so namenjene varnosti, vodenju in nadzoru prometa, zaščiti ceste ter preprečevanju škodljivih emisij prometa na javnih cestah.

(5) Izvajalec rednega vzdrževanja ceste mora brez odlašanja s ceste odstraniti vse ovire ali druge posledice ravnanj, ki bi lahko škodovale cesti ali ogrožale, ovirale ali zmanjšale varnost prometa na njej. Če to ni mogoče, mora oviro ali nastalo nevarno mesto na cesti do njihove odprave zavarovati s predpisano prometno signalizacijo ter o oviri in drugih posledicah prepovedanih ravnanj brez odlašanja obvestiti pristojni inšpekcijski organ za ceste in upravljavca ceste. Povzročitelj ovire ali nevarnega mesta na cesti mora upoštevati navodila izvajalca rednega vzdrževanja ceste. Vse stroške odstranitve ovir ali drugih posledic prepovedanih ravnanj ali zavarovanja ovir ali nevarnih mest na cesti poravna povzročitelj ovire ali nevarnega mesta na cesti, upravljavec občinske ceste pa ima zaradi izvajanja te določbe pravico do brezplačnega pridobivanja podatkov, ki omogočajo identifikacijo lastnika oziroma uporabnika motornega vozila (osebno ime oziroma firma, naslov stalnega ali začasnega prebivališča oziroma sedeža, EMŠO), iz evidence registriranih vozil, ki se vodi v skladu z zakonom, ki ureja motorna vozila. Če povzročitelj ni znan ali ga ni mogoče identificirati, gredo stroški v breme rednega vzdrževanja ceste.

(6) Z globo 1.000 eurov se kaznuje za prekršek posameznik, ki ravna v nasprotju s prvim, drugim, tretjim, četrtim ali šestim odstavkom tega člena.

(7) Z globo 4.000 eurov se kaznuje pravna oseba, samostojni podjetnik posameznik in posameznik, ki samostojno opravlja dejavnost, ki ravna v nasprotju s prvim, drugim, tretjim, četrtim ali šestim odstavkom tega člena, njihova odgovorna oseba pa z globo 1.000 eurov.

(8) Z globo 2.000 eurov se kaznuje pravna oseba, samostojni podjetnik posameznik in posameznik, ki samostojno opravlja dejavnost, ki opusti ukrepe, predpisane v petem odstavku tega člena, njihova odgovorna oseba pa z globo 1.000 eurov.

1. **člen**

**(varovalni pas ob občinski cesti)**

(1) Zaradi razvoja občinskega cestnega omrežja, preprečitve škodljivih vplivov emisij prometa na bivalno okolje ter preprečitve vplivov drugih neposrednih prostorskih ureditev na občinsko cesto in promet na njej je ob teh cestah varovalni pas, v katerem je raba prostora omejena.

(2) Gradnja objektov ali izvajanje drugih gradbenih posegov, vzpostavitev trajnih nasadov, ograj in živih mej v varovalnem pasu občinske ceste je dovoljena le s soglasjem, ki ga upravljavec občinske ceste izda v skladu s tem odlokom.

(3) Soglasje iz prejšnjega odstavka tega člena se izda kljub predhodno izdanem mnenju, ki ga upravljavec občinske ceste izda v skladu z zakonom, ki ureja graditev objektov.

(4) Upravljavec občinske ceste izda soglasje iz drugega odstavka tega člena, če s predlaganim posegom v varovalnem pasu niso prizadeti interesi varovanja občinske ceste in prometa na njej ter so zagotovljeni regulacijski elementi, ki ločujejo grajene javne površine od površin v zasebni lasti, s katerimi se zagotavlja prihodnji razvoj prometa.

(5) Investitor prostorske ureditve v obstoječih ureditvenih območjih naselij, ki so v varovalnem pasu občinske ceste, nima pravice zahtevati izvedbe ukrepov za zaščito pred negativnimi vplivi prometa na njej, določenih z zakonom, ki ureja varstvo okolja.

(6) Varovalni pas občinske ceste se meri od zunanjega roba cestnega zemljišča v smeri prečne in vzdolžne osi, pri premostitvenih objektih pa od tlorisne projekcije najbolj izpostavljenih robov objekta na zemljišče ter znaša:

* pri lokalnih cestah 4 metre;
* pri javnih poteh 3 metre;
* pri občinskih kolesarskih cestah in poteh 2 metra.

(7) Ne glede na prejšnji odstavek, varovalnega pasu nimajo občinske kolesarske ceste in poti v delu njihovega poteka preko vodnih zemljišč in zemljišč, ki niso javno dobro v lasti države.

(8) Z globo 200 eurov se kaznuje za prekršek posameznik – lastnik ali imetnik pravice uporabe zemljišča, ki v varovalnem pasu občinske ceste brez soglasja ali v nasprotju s soglasjem upravljavca ceste gradi ali zgradi objekt, izvaja ali izvede druge gradbene posege, vzpostavlja ali vzpostavi trajni nasad, ograjo in živo mejo.

(9) Z globo 2.000 eurov se kaznuje za prekršek pravna oseba – lastnica ali imetnica pravice uporabe zemljišča, ki stori prekršek iz prejšnjega odstavka, njena odgovorna oseba pa z globo 200 eurov.

1. **člen**

**(pridobivanje soglasja za izvajanje del v območju**

**javne ceste ali druge javne površine)**

(1) Za izvajanje gradbenih in drugih del, povezanih z gradnjo (npr. izkopi, prekopi, podkopi, vrtanja, urejanje odvodnjavanja, urejanje obcestnega parkirišča, vzpostavitev deponije, zazelenitev površin, napeljevanje telekomunikacijskih vodov ipd.), ter gozdarskih del (npr. podiranje dreves, spravilo lesa) v območju javne ceste ali druge javne površine, ki bi lahko ovirala ali ogrožala promet na javni cesti, poškodovala javno cesto ali povečala stroške njenega vzdrževanja, se na podlagi veljavnega zakona o cestah pridobi soglasje upravljavca občinske ceste.

(2) Vlogo za izdajo soglasja je potrebno vložiti vsaj 30 dni pred načrtovanim posegom, razen intervencijskih del oz. iz drugih utemeljenih razlogov. K vlogi za izdajo soglasja za izvajanje gradbenih posegov mora vlagatelj priložiti:

* projekt ali ustrezni del projekta oziroma drugi grafični prikaz nameravanega posega, vezano na zahtevnost posega;
* izjavo, da bo uporabljeni ali ogroženi del ceste ali druge javne površine povrnil v prejšnje stanje;
* izjavo, da bo počistil vse ostanke dreves v varovalnem pasu ceste in vodotok, ki je v varovalnem pasu ceste.
* da bo na lastne stroške vzdrževal ali saniral območje posega v primeru posedanja še 5 let po zaključku del;
* služnostno pogodbo oz. soglasje za vgradnjo gospodarske javne infrastrukture ali druge infrastrukture (telekomunikacijski vodi ipd).

(3) Ob upoštevanju vseh okoliščin lahko v soglasju upravljavec občinske ceste odloči:

* da se dela morajo izvajati neprekinjeno ali se smejo izvajati le v določenem času dneva ali ob določenih dneh;
* da se dela ne smejo izvajati v času izvajanja zimske službe oz. da se morajo do pričetka njenega izvajanja zaključiti;
* da mora vlagatelj po povrnitvi površine v prejšnje stanje pridobiti strokovno ekspertizo izvedenih del v obsegu, ki se mu določi;
* da se posegi v javno cesto ali drugo javno površino izvajajo pod nadzorom izvajalca rednega vzdrževanja javne ceste ali druge javne površine, v katero se posega;
* da vlagatelj poda garancijo na izvedena dela oziroma solidarnost gradnje za dobo 5 let;
* da je v primeru vzdolžnih posegov v javno cesto potrebno izvest sanacijo s preplastitvijo celotne širine vozišča, smernega vozišča ali prometnega pasu ali pločnika ali prometne površine namenjene kolesarskemu promet;
* površino oziroma obseg sanacije s preplastitvijo v primeru prečnih posegov v javno cesto ali drugo javno površino;
* da se v primeru gradnje priključka na občinsko cesto preko pločnika ali denivelirane kolesarske steze ohrani prvotna višina pločnika ali kolesarske steze.

(4) Določila tega člena se uporabljajo tudi za pridobivanje soglasij iz 27., 29. in 30. člena tega odloka ter za izvajanje del v območju javnih cest ter gradnje cestnih priključkov nekategoriziranih cest in individualnih priključkov na občinske ceste.

(5) Z globo 200 eurov se kaznuje za prekršek posameznik, ki izvaja dela iz prvega odstavka tega člena brez soglasja ali v nasprotju s soglasjem upravljavca občinske ceste.

(6) Z globo 2.000 eurov se kaznuje za prekršek pravna oseba, samostojni podjetnik posameznik in posameznik, ki samostojno opravlja dejavnost, ki stori prekršek iz prejšnjega odstavka, njihova odgovorna oseba pa z globo 200 eurov.

1. **člen**

**(gradnja gospodarske javne infrastrukture v območju**

**občinske ceste)**

(1) Gospodarsko javno infrastrukturo je dovoljeno graditi v območju občinske ceste le pod pogoji in na način, določen s soglasjem, ki ga upravljavec občinske ceste izda v skladu s tem odlokom, ali mnenjem, ki ga upravljavec občinske ceste izda v skladu z zakonom, ki ureja graditev objektov.

(2) Soglasje iz prejšnjega odstavka tega člena se izda kljub predhodno izdanem mnenju, ki ga upravljavec občinske ceste izda v skladu z zakonom, ki ureja graditev objektov.

(3) Upravljavec občinske ceste lahko zahteva od upravljavca gospodarske javne infrastrukture, da objekte in omrežja gospodarske javne infrastrukture preuredi ali prestavi, kadar je to potrebno zaradi gradnje občinske ceste. Stroške prestavitve ali preureditve objektov in omrežja gospodarske javne infrastrukture krije upravljavec občinske ceste, razen če je to v nasprotju s pogoji za njihovo gradnjo iz soglasja ali mnenja iz prejšnjega odstavka.

(4) Upravljavec občinske ceste lahko zavrne izdajo soglasja ali mnenja iz prvega odstavka tega člena, če bi objekti in omrežja gospodarske javne infrastrukture ogrožali občinsko cesto ali promet na njej, bistveno oteževali njeno vzdrževanje ali onemogočali njen razvoj.

(5) Z globo 200 eurov se kaznuje za prekršek posameznik, ki gradi ali zgradi gospodarsko javno infrastrukturo v območju občinske ceste brez soglasja ali v nasprotju s soglasjem upravljavca občinske ceste.

(6) Z globo 2.000 eurov se kaznuje za prekršek pravna oseba, samostojni podjetnik posameznik in posameznik, ki samostojno opravlja dejavnost, ki stori prekršek iz prejšnjega odstavka, njihova odgovorna oseba pa z globo 200 eurov.

1. **člen**

**(posegi v občinsko cesto zaradi vzdrževanja druge**

**gospodarske javne infrastrukture)**

(1) Vzdrževalna dela na obstoječi gospodarski javni infrastrukturi na cestnem zemljišču občinske ceste se lahko opravljajo le s soglasjem upravljavca občinske ceste.

(2) V soglasju za izvajanje del iz prejšnjega odstavka se določijo način, pogoji in nadzor nad opravljanjem teh del.

(3) Soglasje iz prvega odstavka tega člena ni potrebno, če je s poškodbami objektov in omrežja gospodarske javne infrastrukture, zgrajenih na cestnem zemljišču občinske ceste, neposredno ogrožen varen promet oziroma življenje in zdravje ljudi in živali ali bi lahko nastala večja gospodarska škoda. Upravljavec gospodarske javne infrastrukture takoj odstrani neposredno nevarnost in o tem brez odlašanja po elektronski poti obvesti izvajalca rednega vzdrževanja ceste. Upravljavec gospodarske javne infrastrukture takoj odpravi poškodbe na njej, vzpostavi občinsko cesto v prvotno stanje in o končanih delih po elektronski poti obvesti upravljavca občinske ceste in izvajalca rednega vzdrževanja občinske ceste.

(4) Če se zaradi del iz prejšnjega odstavka omeji uporaba občinske ceste, upravljavec gospodarske javne infrastrukture, vgrajene v občinsko cesto, takoj obvesti in pozove izvajalca rednega vzdrževanja ceste, da vzpostavi zaporo ceste na njegove stroške ter o omejitvi uporabe občinske ceste in o njenem prenehanju po elektronski poti obvesti pristojno policijsko upravo in medobčinski inšpektorat.

(5) Z globo 200 eurov se kaznuje za prekršek posameznik, ki brez soglasja upravljavca občinske ceste izvaja vzdrževalna in druga dela na gospodarski javni infrastrukturi na zemljišču občinske ceste ali opravlja ta dela v nasprotju z izdanim soglasjem.

(6) Z globo 2.000 eurov se kaznuje za prekršek pravna oseba, samostojni podjetnik posameznik in posameznik, ki samostojno opravlja dejavnost, ki stori prekršek iz prejšnjega odstavka, njihova odgovorna oseba pa z globo 200 eurov.

(7) Z globo 1.000 eurov se kaznuje za prekršek upravljavec gospodarske javne infrastrukture, ki ravna v nasprotju s tretjim ali četrtim odstavkom tega člena, njegova odgovorna oseba pa z globo 200 eurov.

1. **člen**

**(izdaja dovoljenja za zaporo občinske ceste)**

(1) Dovoljenje za delno ali popolno zaporo občinske ceste izda upravljavec občinske ceste na podlagi veljavnega zakona o cestah in ga vroči predlagatelju zapore ceste. O izdaji dovoljenja upravljavec občinske ceste obvesti policijo, medobčinski inšpektorat za ceste in izvajalca rednega vzdrževanja ceste, na katero se dovoljenje nanaša.

(2) Vlogo za izdajo dovoljenja je potrebno vložiti vsaj 15 dni pred načrtovano postavitvijo zapore. Če za predlagano zaporo ceste ni predpisan načrt zapore ceste v skladu s predpisom, ki ureja zapore na cestah, vloga za izdajo dovoljenja za zaporo ceste vsebuje podatke o lokaciji, vrsti in obsegu del, zaradi katerih se predlaga zapora ceste, čas trajanja zapore ceste in navedbo tipske sheme začasne prometne ureditve. Upravljavec občinske ceste lahko spremeni čas in trajanje zapore ceste, zlasti če se ta predlaga med prireditvami, predvidenimi s koledarjem večjih športnih prireditev, med turistično sezono ali med povečanimi prometnimi obremenitvami ceste.

(3) Določba prejšnjega odstavka o času vlaganja in vsebini vloge za zaporo občinske ceste zaradi del na cesti se smiselno uporablja tudi za športne in druge prireditve na cesti.

(4) Stroške za izvedbo zapore ceste in preusmeritev prometa zaradi zapore ceste krije njen predlagatelj.

1. **člen**

**(poskusna označitev prometne ureditve na občinskih cestah)**

(1) Na posameznih odsekih občinskih cest se lahko vzpostavi prometna ureditev, ki ni v skladu s tem odlokom (v nadaljnjem besedilu: poskusna prometna ureditev). Začetek in konec cestnega odseka, na katerem se izvaja poskusna prometna ureditev, se označi z informacijskim portalom ali tablo, ki udeležence cestnega prometa obvešča o poskusni prometni ureditvi.

(2) Poskusna prometna ureditev se vzpostavi na predlog upravljavca občinske ceste v soglasju z županom.

(3) Poskusno prometno ureditev izvede upravljavec občinske ceste na podlagi internega akta iz prvega odstavka prejšnjega člena in načrta prometne ureditve, ki obsega utemeljen namen, pomen in trajanje poskusne prometne ureditve, vključno s tehničnimi prikazi uporabljene prometne signalizacije in prometne opreme ter njihove načrtovane postavitve.

(4) Upravljavec občinske ceste o začetku in trajanju izvajanja poskusne prometne ureditve na določenem cestnem odseku občinske ceste najmanj deset dni pred njeno izvedbo obvesti javnost, policijo, pristojni inšpekcijski organ za ceste in pristojno občinsko redarstvo.

(5) Upravljavec občinske ceste najpozneje tri mesece pred potekom obdobja trajanja poskusne prometne ureditve ovrednoti njene učinke na varnost udeležencev cestnega prometa in s tem seznani ministrstvo, pristojno za promet.

1. **člen**

**(prometna signalizacija in prometna oprema na občinskih cestah)**

(1) Postavitev, zamenjavo, dopolnitev ali odstranitev prometne signalizacije in prometne opreme na občinskih cestah odredi upravljavec občinske ceste skladno z določili veljavnega zakona o cestah.

(2) Na občinski cesti se sme postavljati turistična in druga obvestilna prometna signalizacija v skladu s predpisom, ki ureja prometno signalizacijo in prometno opremo na cestah. Postavitev in odstranitev turistične in druge obvestilne prometne signalizacije odreja upravljavec občinske ceste, ki ima pravico do povrnitve stroškov za njeno postavitev, vzdrževanje in odstranitev.

(3) Izvajalec rednega vzdrževanja občinskih cest, lahko spreminja prometno signalizacijo in prometno opremo le na podlagi internega akta upravljavca občinske ceste, razen v primerih, določenih v veljavnem zakonu o cestah.

(4) O postavitvi prometnih ogledal pri individualnih priključkih in prometni signalizaciji za označevanje prepovedi ustavljanja in parkiranja - prehod za vozila ter intervencijska pot, izda upravljavec občinskih cest dovoljenje in ga vroči predlagatelju postavitve navedene signalizacije.

(5) V dovoljenju iz prejšnjega odstavka upravljavec občinskih cest odloči tudi o stroških postavitve, vzdrževanja in odstranitve postavljene signalizacije ter subjektu, ki postavitev izvede.

1. **člen**

**(spremljajoče dejavnosti ob občinskih cestah)**

(1) Površine za opravljanje spremljajočih dejavnosti in površine, ki jih za te namene določi upravljavec občinskih cest ob občinskih cestah, lahko občina, na podlagi postopka določenega z zakonom, odda ponudniku za opravljanje te dejavnosti.

(2) Razmerja v zvezi s postavitvijo objektov in naprav za opravljanje spremljajočih dejavnosti (kiosk, prodajna stojnica, gostinski vrt, cvetlično korito, prodajni avtomat ipd.) in v zvezi z drugimi pogoji rabe površin iz prejšnjega odstavka, se uredijo s pogodbo, ki jo v imenu občine sklene župan.

(3) Pri postavitvi objektov iz prejšnjega odstavka tega člena na pločniku ali pešpoti, mora biti za pešce zagotovljen najmanj 1,6 m širok del pločnika ali pešpoti.

(4) Pri postavitvi objektov iz drugega odstavka tega člena na prometni površini v območju za pešce ali na drugi javni prometni površini (npr. trg), morajo biti ti postavljeni tako, da je zagotovljena intervencijska pot širine 3 m.

(5) Z globo 200 eurov se kaznuje za prekršek posameznik, ki ravna v nasprotju z določili tega člena.

(6) Z globo 2.000 eurov se kaznuje za prekršek pravna oseba, samostojni podjetnik posameznik in posameznik, ki samostojno opravlja dejavnost, ki stori prekršek iz prejšnjega odstavka, njihova odgovorna oseba pa z globo 200 eurov.

1. **člen**

**(oglaševanje ob občinskih cestah)**

(1) Objekti za oglaševanje ob občinskih cestah so lahko reklamni stolpi, stebri (npr. totemi, piloni), plakatni panoji, oglasne deske, nosilci in drogovi nadcestnih transparentov in zastav, svetlobne vitrine in svetlobne vitrine kot del nadstrešnic avtobusnih postajališč ter drugi nepremični in premični namenski nosilci.

(2) Postavljanje oziroma uporaba objektov za oglaševanje je v območju občinske ceste zunaj naselja prepovedana.

(3) Ne glede na prejšnji odstavek je v območju občinske ceste zunaj naselja dopustna postavitev objekta za oglaševanje:

* če ima objekt za oglaševanje funkcijo usmerjanja in se namešča tik ob ali na stavbi gospodarskega subjekta, ki ima sedež v tej stavbi, in je ta v varovalnem pasu občinske ceste z neposrednim cestnim priključkom na to cesto;
* kot reklamni steber (npr. totem, pilon) v območju kompleksa gospodarskega subjekta, na katerem je lahko le logotip gospodarskega subjekta in druge nujne informacije (npr. cene derivatov na postajah za oskrbo vozil z gorivi, delovni čas postaje oziroma drugega gospodarskega subjekta).

(4) Objekti za oglaševanje se lahko ob občinskih cestah v naselju postavljajo in uporabljajo izven:

* preglednega polja in pregledne berme ceste;
* preglednostnega prostora prehoda ceste čez železniško progo v isti ravnini;
* območja vzdolž vozišča ceste, predpisanega za postavitev prometne signalizacije in prometne opreme.

(5) Postavljanje in uporaba elektronskih prikazovalnikov v območju občinske ceste je prepovedano.

(6) Svetlobne vitrine z neto oglasno površino do vključno 2,1 m², če gre za enostransko oglaševanje, ali 4,2 m², če gre za obojestransko oglaševanje, in osvetljene z notranje strani v skladu z zakonom, ki ureja varstvo okolja, se lahko ob občinskih cestah v naselju postavljajo in uporabljajo zunaj vozišča občinske ceste.

(7) Soglasje za postavitev objektov za oglaševanje iz tretjega, četrtega in petega odstavka tega člena v območju občinske ceste izda upravljavec občinske ceste na podlagi načrta za postavitev objekta za oglaševanje, če je oglaševanje v tem območju dovoljeno s prostorskim aktom občine.

(8) Z globo 2.000 eurov se kaznuje za prekršek posameznik, ki ravna v nasprotju z drugim, tretjim, četrtim ali petim odstavkom tega člena ali brez soglasja postavi oziroma uporablja objekt za oglaševanje v območju občinske ceste ali ga postavi oziroma uporablja v nasprotju s pogoji iz soglasja.

(9) Z globo 500 eurov se kaznuje za prekršek posameznik, ki stori prekršek iz prejšnjega odstavka in je površina oglasnega sporočila manjša od 5 kvadratnih metrov.

(10) Z globo 8.000 eurov se kaznuje za prekršek pravna oseba, samostojni podjetnik posameznik in posameznik, ki samostojno opravlja dejavnost, ki stori prekršek iz sedmega odstavka tega člena, njihova odgovorna oseba pa z globo 2.000 eurov.

(11) Z globo 2.000 eurov se kaznuje za prekršek pravna oseba, samostojni podjetnik posameznik in posameznik, ki samostojno opravlja dejavnost, ki stori prekršek iz sedmega odstavka tega člena in je površina oglasnega sporočila manjša od 5 kvadratnih metrov, njihova odgovorna oseba pa z globo 500 eurov.

1. **člen**

**(zagotavljanje varnosti in neovirane uporabe javnih prometnih površin)**

(1) Lastniki ali od njih pooblaščeni upravljavci objektov ob občinski cesti ali drugi javni površini morajo imeti na strehah objektov, s katerih se lahko na občinsko cesto ali drugo javno površino odteka voda ali vsuje sneg, pritrjene strešne žlebove in snegolove. Lastniki morajo z objektov ob občinski cesti odstraniti ledene sveče pravočasno in tako, da ne ogrozijo varnosti udeležencev v prometu.

(2) Odvodnjavanje objektov, dvorišč, cestnih priključkov ali drugih površin na ali v cestno zemljišče občinske ceste je prepovedano.

(3) Lastniki oziroma uporabniki zemljišč morajo ob občinski cesti ali pločniku redno rezati veje dreves, grmovnic, trte in drugih rastlin tako, da ne segajo v svetli profil občinske ceste ali na pločnik ali občinsko kolesarsko cesto in ne poslabšujejo ali onemogočajo preglednosti ali drugače ovirajo ali ogrožajo promet.

(4) Za uvoze na občinsko cesto ali izvoze z nje je prepovedano uporabljati kraj oz. mesto zunaj zgrajenega priključka nanjo, razen v primerih, ko ni druge možnosti priključitve.

(5) Z globo 200 eurov se kaznuje za prekršek posameznik, ki ravna v nasprotju z določili tega člena.

(6) Z globo 2.000 eurov se kaznuje za prekršek pravna oseba, samostojni podjetnik posameznik in posameznik, ki samostojno opravlja dejavnost, ki ravna v nasprotju z določili tega člena, njihova odgovorna oseba pa z globo 200 eurov.

(7) Z globo 2.000 eurov se kaznuje za prekršek pravna oseba, samostojni podjetnik posameznik in posameznik, ki samostojno opravlja dejavnost upravljanja večstanovanjskega objekta, ki ravna v nasprotju z določili prvega ali drugega odstavka tega člena, njihova odgovorna oseba pa z globo 200 eurov.

**VII. INŠPEKCIJSKO NADZORSTVO**

1. **člen**

**(opravljanje inšpekcijskega nadzorstva)**

Inšpekcijski nadzor nad izvajanjem tega odloka izvaja medobčinski inšpekcijski organ, pristojen za ceste.

1. **člen**

**(prisilna izvršba inšpekcijskih ukrepov)**

Prisilna izvršba inšpekcijskih ukrepov, izdanih v skladu z določbami tega odloka, se opravlja po določbah zakona, ki ureja splošni upravni postopek.

1. **člen**

**(izvajanje denarnih izvršb)**

Denarne izvršbe inšpekcijskih ukrepov ter drugih odločb in sklepov, izdanih na podlagi tega odloka v zvezi s plačili kazni na podlagi tega odloka, izvršuje Finančna uprava Republike Slovenije v okviru svojih pristojnosti.

1. **člen**

**(splošni inšpekcijski ukrepi)**

(1) Pristojni inšpektor za ceste z opozorilom, če oceni, da je to zadosten ukrep, ali z odločbo:

1.odredi, da se v roku, ki ga določi, odpravijo nepravilnosti, ki jih ugotovi v zvezi z:

* gradnjo objektov ali izvajanjem drugih gradbenih posegov, vzpostavitvijo trajnih nasadov, ograj in živih mej v varovalnem pasu ceste v nasprotju s soglasjem upravljavca občinske ceste;
* gradnjo gospodarske javne infrastrukture v območju občinske ceste ali posegi v občinsko cesto zaradi vzdrževanja druge gospodarske javne infrastrukture v nasprotju s soglasjem upravljavca občinske ceste;
* odtekanjem vode ali padanjem snega s streh objektov na občinsko cesto ali drugo javno površino;
* odvodnjavanjem objektov, dvorišč, cestnih priključkov ali drugih površin na ali v cestno zemljišče občinske ceste v nasprotju s soglasjem upravljavca občinske ceste;
* rezanjem vej dreves, grmovnic, trte in drugih rastlin ob občinski cesti;
* uporabo mest za uvoze na občinsko cesto ali izvoze z občinske ceste izven zgrajenih priključkov nanjo.

2.odredi, da se ustavijo dela gradnje objektov ali izvajanje drugih gradbenih posegov, vzpostavitev trajnih nasadov, ograj in živih mej v varovalnem pasu ceste, ki se izvajajo brez soglasja;

3.odredi odstranitev objekta za oglaševanje, ki je v območju občinske ceste postavljen brez soglasja ali v nasprotju s pogoji izdanega soglasja ali se uporablja v nasprotju s pogoji iz izdanega soglasja;

4. odredi ustavitev gradnje ali vzdrževanja gospodarske javne infrastrukture, izvajanje gradbenih in drugih del, povezanih z gradnjo (npr. izkopi, prekopi, podkopi, vrtanja), v območju ceste, ki se izvajajo brez soglasja, ali niso odpravljene ugotovljene nepravilnosti v roku, ki ga je določil, in o posledicah ravnanj na cesti obvesti izvajalca rednega vzdrževanja cest, ki izvede ukrepe, določene z veljavnim zakonom o cestah, in sicer na stroške povzročitelja;

5. odredi odstranitev enostavnega objekta, ki se gradi ali je zgrajen v varovalnem pasu ceste v nasprotju s pogoji izdanega soglasja, ter vzpostavitev prejšnjega stanja ali drugačno sanacijo, če vzpostavitev v prejšnje stanje ni mogoča, na stroške inšpekcijskega zavezanca, če inšpekcijski zavezanec ne uskladi gradnje enostavnega objekta s pogoji izdanega soglasja v roku, ki ga je določil pristojni medobčinski inšpektorat po 1. točki tega odstavka;

6. odredi odstranitev trajnih nasadov, ograj in živih mej v varovalnem pasu ceste, ki so izvedeni ali vzpostavljeni v nasprotju s pogoji izdanega soglasja, ter vzpostavitev prejšnjega stanja ali drugačno sanacijo, če vzpostavitev v prejšnje stanje ni mogoča, na stroške inšpekcijskega zavezanca, če zavezanec ne uskladi vzpostavitve trajnih nasadov, ograj in živih mej s pogoji izdanega soglasja v roku, ki ga je določil pristojni medobčinski inšpektorat po 1. točki tega odstavka;

7. odredi odstranitev enostavnega objekta, ki se gradi ali je zgrajen v varovalnem pasu ceste brez soglasja, ter vzpostavitev prejšnjega stanja ali drugačno sanacijo, če vzpostavitev v prejšnje stanje ni mogoča, na stroške inšpekcijskega zavezanca, če inšpekcijski zavezanec ne poda vloge za izdajo soglasja v roku, ki ga določi pristojni medobčinski inšpektorat po drugem odstavku tega člena, ali če upravljavec ceste njegovo vlogo za izdajo soglasja pravnomočno zavrže ali zavrne;

8. odredi odstranitev trajnih nasadov, ograj in živih mej v varovalnem pasu ceste, ki so izvedeni ali vzpostavljeni brez soglasja, ter vzpostavitev prejšnjega stanja ali drugačno sanacijo, če vzpostavitev v prejšnje stanje ni mogoča, na stroške inšpekcijskega zavezanca, če inšpekcijski zavezanec ne poda vloge za izdajo soglasja v roku, ki ga določi pristojni medobčinski inšpektorat po drugem odstavku tega člena, ali če upravljavec ceste njegovo vlogo za izdajo soglasja pravnomočno zavrže ali zavrne;

9. odredi odstranitev objektov in naprav za opravljanje spremljajoče dejavnosti ob občinski cesti, ki so postavljeni na pločniku ali pešpoti in za pešce ni zagotovljen najmanj 1,6 m širok del pločnika ali pešpoti;

10. odredi odstranitev objektov in naprav za opravljanje spremljajoče dejavnosti ob občinski cesti, ki so postavljeni na prometni površini v območju za pešce ali na drugi javni prometni površini (npr. trg) tako, da ni zagotovljena intervencijska pot širine 3 m.

(2) V primeru iz 2. točke prejšnjega odstavka pristojni medobčinski inšpektorat odredi tudi, da inšpekcijski zavezanec v roku, ki ga določi, poda vlogo za pridobitev soglasja upravljavca ceste. Inšpekcijski zavezanec lahko gradnjo oziroma izvajanje del iz 2. točke prejšnjega odstavka nadaljuje šele po pravnomočnosti soglasja upravljavca ceste.

(3) Stroške, ki jih ima izvajalec rednega vzdrževanja ceste v zvezi z deli, ki jih mora na zahtevo pristojnega medobčinski inšpektorat po tem odloku izvesti na stroške povzročitelja, izterja od povzročitelja upravljavec ceste. Upravljavec ceste zaradi izterjave stroškov iz prejšnjega stavka pridobi podatke o povzročitelju (osebno ime oziroma firma, naslov stalnega ali začasnega prebivališča oziroma sedeža) od pristojnega inšpektorja za ceste, ki je izvajalcu rednega vzdrževanja cest odredil opravo del. Če povzročitelj ni znan ali ga ni mogoče ugotoviti, gredo stroški v breme rednega vzdrževanja ceste.

(4) Inšpekcijski zavezanec po prvi alineji 1., 2., 5., 6., 7. in 8. točke prvega odstavka tega člena je investitor. Če investitor ni znan, je inšpekcijski zavezanec lastnik zemljišča.

1. **člen**

**(prekrškovni organi in dolžnost upoštevanja znakov, ukazov**

**in odredb)**

Pristojni medobčinski inšpektorat za ceste je prekrškovni organ za vse prekrške iz tega odloka, storjene na cestah ali ob njih, ki jih nadzoruje v okviru svoje pristojnosti.

**VIII. PREHODNE IN KONČNE DOLOČBE**

1. **člen**

**(upravni in inšpekcijski postopki ter postopki za izdajo**

**soglasij)**

(1) Upravni in inšpekcijski postopki, ki so se začeli pred uveljavitvijo tega odloka, se dokončajo po dosedanjih predpisih.

(2) Če so bili projektni pogoji občine izdani pred uveljavitvijo tega odloka, se postopki za izdajo soglasja v skladu s tem odlokom končajo po dosedanjih predpisih.

1. **člen**

**(odstranitev objektov za oglaševanje)**

(1) Pravne ali fizične osebe, ki so lastniki ali imetniki pravice uporabe objektov za oglaševanje, katerih postavitev oziroma uporaba je v območju občinske ceste prepovedana v skladu s 35. členom tega odloka, odstranijo le-te najpozneje v enem letu od uveljavitve tega odloka.

(2) Če objekt za oglaševanje v roku iz prejšnjega odstavka ni odstranjen, odredi pristojni inšpektor za ceste njegovo odstranitev na stroške njegovega lastnika ali imetnika pravice uporabe. Če lastnika ali imetnika pravice uporabe objekta za oglaševanje ni mogoče ugotoviti, se objekt za oglaševanje odstrani na stroške lastnika ali imetnika pravice uporabe zemljišča, na katerem je postavljen.

1. **člen**

**(veljavnost)**

Z dnem uveljavitve tega odloka preneha veljati Odlok o občinskih cestah v Občini Radlje ob Dravi (MUV, št. 20/12).

1. **člen**

**(začetek veljavnosti)**

Ta odlok začne veljati petnajsti dan po objavi v Medobčinskem uradnem vestniku.

Številka: \_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_\_\_\_\_\_\_

Župan

Občine Radlje ob Dravi

mag. Alan BUKOVNIK